Les Escoles Esportives Municipals obrin la matrícula per a les places vacants
2025-07-24

L’Ajuntament de Burjassot, a través de la Regidoria d’Esports, dirigida per Juan Gabriel Sánchez, obrirà dilluns que ve, 13 de gener, el segon període de matrícules dels cursos de les Escoles Esportives Municipals, de les modalitats on encara hi ha places vacants, després de consultar la llista d’espera.

Les matrícules s’obriran en la web municipal, a partir de les 9.00 hores i, en el cas de fer-la de manera presencial, les persones interessades hauran de desplaçar-se fins al Poliesportiu Municipal, de dilluns a divendres de 09.00 a 13.00 hores i els dimarts i dijous també de 18.00 a 19.00 hores. En categoria infantil, hi ha places vacants en modalitats esportives com gimnàstica rítmica, karate, handbol i gimnàstica aeròbica. En modalitat d’adults, adults hi ha vacants en zumba fitnes, pilates, i gimnàstica de majors.

Davant qualsevol dubte, els interessats o interessades poden telefonar al Poliesportiu, 96 364 34 65 i/o 671 60 65 38 per a rebre informació sobre les places vacants i el preu a abonar, que en el cas d’adults serà de 48,45€ o 33,93€, en el cas de pensionistes. La gimnàstica de majors tindrà un preu de 22€ i els xiquets pagaran 32,50€ pel que queda de curs.